《送苍峡王巡检罢官归乡》
明代·徐熥

越王台上送将归，远树空林带夕晖。苍峡断猿双泪下，碧天寒雁一行飞。

秪愁白发流年暮，不问青山旧业微。此别悠悠难再遇，思君惟有一沾衣。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。